Belært af mange års erfaringer, må vi se det i øjnene: Vi ved ikke, hvad der sker i morgen. Man håber altid på det bedste, men nogle gange må man forberede sig på det værste.

I Syrien har befolkningen længe levet med det værste. Krig, død og ødelæggelse. Det har sendt millioner af syrere på flugt, heraf tusinder til Danmark. Hvor længe de skal være her, ved vi ikke.

De fleste danske politikere ser helst, at syrerne tager hjem i morgen, senest inden for et år, og i hvert fald så hurtigt som muligt. Det foretrækker syrerne på flugt nok også. Men hvis vi bilder os ind, at syrerne er ude af landet, før foråret kommer, forbereder vi os ikke på, at vinteren i Syrien kan blive endog rigtig lang.

pap